**1.)** **Prijave za upis od strane roditelje/skrbnika za redoviti 10-satni program, podnose se osobno na adresu: Dječji vrtić Škrinjica, Ul. Vladimira Nazora 11, 42205 Vidovec ili preporučenom poštom na istu adresu, s naznakom „NATJEČAJ ZA UPIS DJECE“, od ­­­02. svibnja 2022. godine do 27. svibnja 2022. godine, u vremenu od 10:00 sati do 14:00 sati.**

**Obrazac, Prijava za upis djeteta u Dječji vrtić Škrinjica ( za redoviti 10-satni program) može se preuzeti na mrežnoj stranici Vrtića ili osobno u Vrtiću.**

**2.)** Prednost pri upisu u Vrtić imaju djeca s prebivalištem na području općine Vidovec.

U pedagoškoj god. 2022./2023. upisuju se djeca slijedećeg godišta:
 za jaslice -2020. i 2021.
 za vrtić – 2016., 2017., 2018. i 2019.
U jasličke programe može se upisati dijete koje do 01. rujna 2022. godine navrši 1 godinu života.
U vrtićke programe može se upisati dijete koje do 31. prosinca 2022. godine navrši 3 godine života.

**3.)** Povjerenstvo za upise od **31.05. do 03.06.2022.** godine provodi evaluaciju i obradu zahtjeva.

**4.) Lista reda prvenstva objavila bi se 06.06.2022. godine, a sadržavati će šifru djeteta i broj ostvarenih bodova. Lista** će biti objavljena na oglasnoj ploči Vrtića, na oglasnim pločama Općine Vidovec te mrežnim stranicama Vrtića.

**5.) Žalba na prijedlog upisne liste** podnosi se Upravnom vijeću u roku od 8 dana objavljivanja Odluke odnosno do 14.06.2022. godine na e- mail adresu: dvskrinjica@gmail.com

**6.) Konačne liste** objavile bi se **23.06.2022.** godine na oglasnoj ploči Vrtića, na oglasnim pločama Općine Vidovec te mrežnim stranicama Vrtića koja će **sadržavati šifru djeteta, broj ostvarenih bodova te datum i vrijeme inicijalnog razgovora.**

**7.) Inicijalni razgovori** obavljali bi se od **27. do 30.06.2022. godine** sa roditeljima novoupisane djece, na kojim bi stručni suradnici kroz obrazac za inicijalni razgovor prikupili podatke o razvoju djeteta. Na inicijalni razgovor roditelji **donose i liječničku potvrdu i presliku iskaznice imunizacije. Liječničke potvrde za novoupisanu djecu** koje roditelji nisu dostavili na inicijalnom razgovoru, potrebno je dostaviti u tajništvo Dječjeg vrtića Škrinjica, Ul. Vladimira Nazora 11., najkasnije do **25.08.2022. godine**.

**8.) Ugovore,** Upisnice za dijete, Suglasnosti o fotografiranju, Izjave o dovođenju/odvođenju djeteta, Privole/suglasnost na korištenje osobnih podataka, Izjave za stjecanje prava za sufinanciranje cijene usluga te ostalu potrebnu dokumentaciju roditelji će dobiti na **roditeljskom sastanku koji će se održati 30. 08. 2022. godine.** Svi roditelji biti će ranije obaviješteni o održavanju istog.

 **Dječji vrtić Škrinjica**